text: Majs-labyrint med OL-ringe
  27 juli 2012 kl. 10.33
  Meget apropos, så er motivet til årets majslabyrint i Tinglev de fem olympiske ringe. Majslabyrinten, som er på tre kilometers stier, åbnede dagen før den store begivenhed i London.
  Den tyske landboforening, LHN, står igen bag majslabyrinten, som fylder 30.000 kvadratmeter. Der er anlagt tre kilometer gang-stier gennem majsen. 
  Majslabyrinten er anlagt mellem Aabenraavej 137 og rundkørslen i Uge ved Tinglev. Labyrinten er åben seks lørdage og søndage, indtil majsen skal høstes. 
  Åbningsceremonien torsdag bød på fire tidligere OL-deltagere: Det var løberen Gerd Larsen fra Haderslev, håndboldspillerne Connie og Rene Hamann-Boeriths fra Aabenraa og en OL-deltager fra Jesper Banks guld-Soling.
  